Il-Papa Franġisku bagħat tweet fejn irringrazzja lin-nies madwar id-dinja għall-messaġġi ta' sapport u talb għal saħħtu, hekk kif ikompli bl-irkupru tiegħu fl-Isptar Gemelli ta' Ruma wara l-operazzjoni tiegħu. Fit-tweet il-Papa kiteb "Ninsab emozzjonat bil-ħafna messaġġi li wasluli f'dawn il-jiem. Nirringrazzja lil kulħadd għat-talb tagħkom." Diversi mexxejja minn madwar id-dinja awguraw lil Papa fejqan ta' malajr, inkluż il-President tar-Repubblika taċ-Ċina, Tsai Ing-Wen, il-President tal-Istat tal-Palestina u tal-Kumitat Eżekuttiv tal-PLO, Mahmoud Abbas, kiteb minn Ramallah: "Ejjew nitolbu lkoll flimkien lil Alla biex jagħtik is-saħħa sabiex tkompli fl-impenn tiegħek għall-ħolqien tal-paċi u l-imħabba fost il-popli". Il-Papa jirkupra aħjar mill-operazzjoni tal-Ħadd Il-Papa Franġisku qed ikompli jirkupra mill-operazzjoni li saritlu fuq il-musrana l-kbira. L-operazzjoni skedata fuq il-Papa saret fl-Isptar Gemelli f'Ruma nhar il-Ħadd wara nofsinhar. Fl-aħħar aġġornament dwar saħħet il-Papa, id-direttur tal-Uffiċċju tal-Istampa tas-Santa Sede Matteo Bruni, qal li l-Papa Franġisku qed ikompli jirkupra b'mod sodisfaċenti, u li kompla jiekol b'mod regolari. Bruni qal ukoll li l-intervent bid-drip tneħħa wkoll.